Jungtinių Valstijų pakrantės apsauga

Jungtinių Valstijų pakrantės apsauga (angl. The United States Coast Guard (USCG)) – Jungtinių Amerikos Valstijų ginkluotųjų pajėgų šaka. Pakrantės apsauga yra Jungtinių Valstijų Nacionalinio saugumo departamento dalis. Šios institucijos tikslas – apsaugoti žmones, aplinką, pramonę ir JAV saugumą jūrose, ežeruose ir upėse. JAV pakrantės apsauga naudojasi valtimis, laivais, sraigtasparniais ir lėktuvais tam, kad būtų sustabdyti nusikaltimai ir terorizmas, ir kad būtų išgelbėti į nelaimę pakliuvę laivai ir valtys. Moderniosios JAV pakrantės apsaugos gyvavimo istorija prasidėjo 1915 m. sausio 28 d. Vykstant karui, JAV pakrantės apsaugos valdymas gali būti perduotas JAV karinio jūrų laivyno departamentui.